45. ΑΝΑΓΚ. ΝΟΜΟΣ υπ’ αριθ. 395 της 30 Απρ./4 Μαΐου 1968 (ΦΕΚ Α΄95) Περί του ύψους των οικοδομών και του συστήματος της ελευθέρας δομήσεως. Άρθρ.1.-1.Ο μέχρι της ισχύος του παρόντος μέγιστος συντελεστής της κατ’ επιφάνειαν εκμεταλλεύσεως των οικοπέδων, ο εμφαίνων τον λόγον του αθροίσματος των επιφανειών του ισογείου και των υπέρ το έδαφος ορόφων προς την όλην επιφάνειαν των οικοπέδων, είτε ούτος προκύπτει αμέσως εξ ειδικών κατά τόπους διατάξεων, είτε συνάγεται εμμέσως βάσει της επιτρεπομένης καλύψεως των οικοπέδων και του επιτρεπομένου αριθμού των ορόφων κατά την πρόσοψιν του κτιρίου ή και εν εσοχή και όστις εφ’ εξής καλείται «συντελεστής δομήσεως», προσαυξάνεται καθ’ άπασαν την Χώραν, άνευ υπερβάσεως του επιτρεπομένου ποσοστού καλύψεως των οικοπέδων, ως κάτωθι: α)δια περιοχάς διωρόφων κτιρίων κατά ποσοστόν 40%, β)δια περιοχάς τριωρόφων κτιρίων κατά ποσοστόν 30%, γ)δια περιοχάς τετραωρόφων κτιρίων κατά ποσοστόν 25% και δ)δια περιοχάς πενταωρόφων κτιρίων κατά ποσοστόν 20%. 2.Εις τον κατά τα ως άνω υπολογισμόν του συντελεστού δομήσεως δεν συμπεριλαμβάνονται αι κατά τα εδάφ. ς΄ και ζ΄ της παρ. 5 του άρθρ. 29 του από 9-8/30.9.55 Β.Δ/τος «περί Γενικού Οικοδομικού Κανονισμού του Κράτους» κατασκευαί. 3.Δια την περιοχήν του Λεκανοπεδίου Αθηνών και τας καθ’ άπασαν την Χώραν περιοχάς δι’ ας έχουσι καθορισθή συντελεσταί δομήσεως και ύψος οικοδομών μέχρις 11 μέτρων, η κατά τ’ ανωτέρω προσαύξησις του συντελεστού δομήσεως καθορίζεται εις ποσοστόν 40%. 4.Ο κατά τας παρ. 1 και 3 του παρόντος άρθρου προσαυξανόμενος συντελεστής δομήσεως δεν δύναται να υπερβή δια μεν τα γωνιαία οικόπεδα τον 5.00 δια δε τα μη γωνιαία τον 4.00. Αι εν τη ανωτέρω παρ. 4 μνημονευόμεναι παρ. 1 και 3 διωρθώθησαν ως άνω αφ’ ης ίσχυσεν ο Α.Ν. 395/1968 αντί των αρχικώς μνημονευομένων παρ. 1 και 2 δια της παρ. 1 άρθρ. 3 Ν.Δ. 194/1969 (κατωτ. αριθ. 50). 5.Δια περιοχάς εξαωρόφων κτιρίων και άνω, ο συντελεστής δομήσεως παραμένει εις τα προ της ισχύος του παρόντος Νόμου επίπεδα. 6.Των ως άνω κατά τας παρ. 1 και 3 προσαυξήσεων εξαιρούνται αι κατά τας κειμένας διατάξεις περιοχαί αρχαιολογικών και ιστορικών μνημείων και χώρων. Επίσης εξαιρούνται αι περιοχαί προς προστασίαν τοπίων, αι περιοχαί δι’ ας έχουσι θεσπισθή ειδικά ύψη ως και αι περιοχαί προαστίων ή κηπουπόλεων, καθοριζόμεναι δια Β.Δ/των εκδιδομένων προκειμένου μεν περί του λεκανοπεδίου Αττικής εντός αποκλειστικής προθεσμίας τριών  μηνών από της ισχύος του παρόντος, προκειμένου δε περί της περιοχής Θεσσαλονίκης εντός αποκλειστικής προθεσμίας εξ μηνών και προκειμένου περί των λοιπών περιοχών της Χώρας, εντός αποκλειστικής προθεσμίας (ενός έτους) από της ισχύος του παρόντος. Η έκδοσις των ως άνω Β.Δ/των ενεργείται εφ’ άπαξ δι’ εκάστην περίπτωσιν, προτάσει του Υπουργού Δημ. Έργων ή προκειμένου περί των Νομών Μακεδονίας και Θράκης, προτάσει του Υπουργού Βορείου Ελλάδος. Αι εν τη ανωτέρω παρ. 6 μνημονευόμεναι παρ. 1 και 3 διωρθώθησαν ως άνω αφ’ ης ίσχυσεν ο Α.Ν. 395/1968 αντί των αρχικώς μνημονευομένων παρ. 1 και 2 δια της παρ. 1 άρθρ. 3 Ν.Δ. 194/1969 (κατωτ. αριθ. 50). Δια της παρ. 3 άρθρ. 3 του αυτού Ν.Δ. 194/1969 η εν τη ανωτέρω παρ. 6 προβλεπομένη αποκλειστική προθεσμία προς έκδοσιν Β.Δ/των περί των λοιπών πειροχών της Χώρας ωρίσθη εις έν και ήμισυ έτος. Εξαιρέσεις από της υπό των διατάξεων της παρ. 1 προσαυξήσεως του συντελεστού δομήσεως των οικοπέδων, αφορώσαι την περιοχήν του εγκεκριμένου ρυμοτομικού σχεδίου της πόλεως Σιατίστης, τμήμα της πόλεως Κοζάνης, την περιοχήν του εγκεκριμένου ρυμοτομικού σχεδίου της πόλεως Καστοριάς μετά της Χερσονήσου, τμήμα της πόλεως Σερρών, τας εντός των διοικητικών ορίων περιοχάς απάντων των Δήμων και Κοινοτήτων του Νομού Χαλκιδικής, τμήμα των πόλεων Βεροίας και Ναούσης, περιοχάς του Νομού Πιερίας και τας εντός των διοικητικών ορίων περιοχάς των Δήμων και Κοινοτήτων Λιτοχώρου, Κολινδρού, Ελατοχωρίου και Αγίου Δημητρίου, τμήμα των πόλεων Καβάλας και Ελευθερουπόλεως και την νήσον Θάσον εθεσπίσθησαν δια του Β.Δ. της 24 Απρ./5 Μαΐου 1969 (ΦΕΚ Δ΄89) κατά τα αυτόθι λεπτομερέστερον οριζόμενα ως και εις τα εν συνεχεία του Δ/τος τούτου δημοσιευόμενα συνοπτικά αντίτυπα διαγραμμάτων. Ετέρας εξαιρέσεις από της υπό των διατάξεων της παρ. 1 προσαυξήσεως του συντελεστού δομήσεως των οικοπέδων βλ. εν Β.Δ. της 20/29 Ιουλ. 1968 (κατωτ. αριθ. 47), Β.Δ. της 21 Οκτ./2 Νοεμ. 1968 (κατωτ. αριθ. 48), Β.Δ. της 24 Ιαν./5 Μαρτ. 1969 και τα υπ’ αυτό σχόλια (κατωτ. αριθ. 51). Άρθρ.2.-1.Η επίτευξις του κατά τας παρ. 1 και 3 του άρθρ. 1 του παρόντος μείζονος συντελεστού δομήσεως γίνεται δια καθ’ ύψος προσαυξήσεως των κτιρίων. 2.Εις ας περιπτώσεις ο αριθμός των ορόφων κατά την πρόσοψιν των κτιρίων καθορίζεται συναρτήσει του πλάτους της οδού και έχει ήδη πραγματοποιηθή ο επιτρεπόμενος αριθμός ορόφων, η τυχόν καθ’ ύψος ανάπτυξις των κτιρίων προς επίτευξιν του κατά τας παρ. 1 και 3 του άρθρ. 1 του παρόντος συντελεστού δομήσεως γίνεται δι’ ορόφων, εν εσοχή. (Μετά τη σελ. 294,09(ζ) Σελ. 294,101 Τεύχος 1162-Σελ. 13 Σχέδια Πόλεων 23.Δ.α.45 3.Επί προσθήκης ορόφων κατά τας διατάξεις των παρ. 1 και 2 του παρόντος άρθρου εφαρμόζονται αι διατάξεις της παρ. 7 του αρθρ. 29 του Γ.Ο.Κ. ως αντικατεστάθη, δια του άρθρ. 1 του από 1823.3.1967 Β.Δ/τος «περί τροποποιήσεως του από 9.8.1955 Β.Δ/τος «περί Γ.Ο.Κ.» (ΦΕΚ 39 Δ΄). Ελευθέρα δόμησις Άρθρ.3.-1-6.(Τροποποιηθείσαι δια των παρ. 4 και 5 του άρθρ. 3 Ν.Δ. 194/1969, κατωτ. αριθ. 50 κατηργήθησαν δια της παρ. 5 του άρθρ. 52 Ν.Δ. 8/1973, κατωτ. σελ. 394). 7.(Κατηργήθη δια του άρθρ. 3 Ν.Δ. 987/1971, τόμ. 27 σελ. 54,07, ορίζοντος εν συνεχεία ότι «συμβάσεις συναφθείσαι υπό το καθεστώς της καταργουμένης διατάξεως διέπονται υπό ταύτης» Άρθρ.4.-1.(Κατηργήθη δια της παρ. 5 του άρθρ. 52 Ν.Δ. 8/1973). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Δια την σύστασιν διηρημένης ιδιοκτησίας επί πλειόνων αυτοτελών οικοδομημάτων ανεγειρομένων επί ενιαίου οικοπέδου, ως και επί ορόφων ή μερών των οικοδομημάτων τούτων, εφ’ όσον ταύτα ανεγείρονται κατά το υπό του ανωτ. Α.Ν. 395/1968 προβλεπόμενον σύστημα ελευθέρας δομήσεως, βλ. άρθρ. 1 Ν.Δ. 1024/1971 (τόμ. 7Α σελ. 248,01). Σελ. 294,102 Τεύχος 1162-Σελ. 14 23.Δ.α.45 Σχέδια Πόλεων 